钦定古今图书集成/理学汇编/文学典/第082卷 > 张埴
## 钦定古今图书集成/理学汇编/文学典/第082卷 > 张埴

按《吉安府志》：“埴字养直，吉水人。少孤，家贫，笃志力学，
虽饭牛刈薪，亦挟册读之。族之长者过焉，闻书声荆
榛中，视之，乃埴也。心大奇之，因令与诸子共学，颖悟
绝人。为诗文有奇气风骨，早游湖湘间，诗名大起。客
有以诗自豪者，以两语挑之，令属末韵，埴应声曰：‘夜
静莫吟崎崄句，恐惊明月堕波寒’。其人遂骇服。一日”，
有诗指切时宰，守帅赵葵闻之，抚几叹曰：“张埴天下
奇士也。”欲荐之，力辞不就。